Uznesenie Krajského súdu Bratislava sp. zn. 5Sd/78/2014 z 23. 10. 2016
Uznesenie Krajského súdu Bratislava z 23. októbra 2016, sp. zn. 5Sd/78/2014, ECLI:SK:KSBA:2016:1014200806.1
Súd: Krajský súd Bratislava
Spisová značka: 5Sd/78/2014
ECLI: ECLI:SK:KSBA:2016:1014200806.1
Dátum vydania: 23. 10. 2016
Forma: Uznesenie
Text rozhodnutia
Súd: Krajský súd Bratislava Spisová značka: 5Sd/78/2014 Identifikačné číslo súdneho spisu: 1014200806 Dátum vydania rozhodnutia: 24. 10. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1014200806.1 Uznesenie Krajský súd v Bratislave v právnej veci navrhovateľky L. Š., Q. K. XXXX/X, Q. proti odporkyni Sociálnej poisťovni ústredie, Ul. 29. augusta č. 8-10, Bratislava o starobný dôchodok takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 24.3.2014 žiadala preskúmať rozhodnutie odporkyne číslo XXX XXX XXXX X - II zo dňa 25.2.2015, ktorým odporkyňa rozhodla, že navrhovateľke vznikol od 30. novembra 2013 nárok na starobný dôchodok v sume 228,90 eur mesačne a ktorý sa podľa § 263 ods. 10 zákona č. 461/2003 Z.z. o sociálnom poistení v znení zákona č. 721/2004 Z.z. nevypláca a dňom 30. novembra 2013 nárok naň zanikol. Napriek tomu, že navrhovateľka vo svojom vyjadrení zo dňa 18.1.2016, spísaného formou úradnej zápisnice v sídle odporkyne doslovne neuviedla, že berie svoj návrh na preskúmanie rozhodnutia odporkyne späť, je nepochybné, že smerovalo k tomu, aby súd o jej návrhu na preskúmanie rozhodnutia ďalej nerozhodoval. Každý úkon je treba posudzovať podľa jeho obsahu, i keď je úkon nesprávne označený (§ 41 ods. 2 Občianskeho súdneho poriadku, ďalej len O.s.p.). Vzhľadom na skutočnosť, že toto podanie došlo súdu skôr, ako mohol vo veci rozhodnúť a že svojím obsahom znamenalo späťvzatie návrhu v celom rozsahu, bolo konanie zastavené. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

